Un bărbat din Târgoviște este cercetat penal după ce, vineri dimineață, în jurul orei 07.30, a fost depistat beat la volan pe DJ 720, la Florești.
Potrivit IPJ Prahova, ieri, în jurul orei 07.30, polițiștii din cadrul Secției nr.2 de Poliție Florești, în timp ce desfășurau activități pe linie rutieră în comuna Florești au oprit, pentru control, pe Dj 720 un autoturism condus de un bărbat.
S-a stabilit faptul că șoferul are vârsta de 49 de ani, fiind domiciliat în municipiul Târgoviște.
La testarea cu aparatul etilotest a bărbatului, acesta a indicat valoarea de 0,61 mg/l alcool pur în aerul expirat, ulterior fiind condus la o unitate medicală pentru prelevarea de mostre biologice de sânge.
În cauză, a fost întocmit dosar penal sub aspectul săvârșirii infracțiunii de conducerea unui vehicul pe drumurile publice sub influența băuturilor alcoolice.